Kyösti Kiuasmaa

Kyösti Pärttyli Kiuasmaa (sukunimi vuoteen 1954 Kiuru; 25. elokuuta 1930 Jääski – 14. syyskuuta 1986 Tampere) oli suomalainen apulaisprofessori ja historiantutkija.Veli-Matti Autio: Suomen Historiallisen Seuran matrikkeli 1875–2007, s. 89. Suomalaisen Kirjallisuuden Seura, Helsinki 2007.Kuka kukin on 1978 Kiuasmaan vanhemmat olivat teknikko Juho Kiuru ja kirjanpitäjä Tyyni Johanna Virta. Hän pääsi ylioppilaaksi 1951 ja valmistui filosofian kandidaatiksi 1955, lisensiaatiksi 1959 ja tohtoriksi 1962. Kiuasmaa oli tamperelaisen Kalevan yhteiskoulun historian, yhteiskuntaopin ja kansantaloustieteen opettajana 1958–1962 ja sen jälkeen Tampereen normaalilyseossa historian vt. yliopettajana 1962–1963, vakinaisena yliopettajana vuodesta 1963 sekä vararehtorina 1964–1974. Hän oli Tampereen yliopistossa historian luennoitsijana 1964–1967, Suomen historian dosenttina 1967–1979 sekä vt. apulaisprofessorina 1972–1973. Kiuasmaa toimi Tampereen opettajankoulutuslaitoksen humanististen aineiden didaktiikan apulaisprofessorina 1974–1979 ja Suomen historian apulaisprofessorina 1979–1986. Kanta-Hämeen kesäyliopiston rehtorina Kiuasmaa oli 1974–1976. == Teoksia == * Oppilaskunta ja sen toiminta teoksessa RUK 1920–1960 ; kuvitus ja painoasu Martti I. Jaatinen. Reserviupseerikoulun oppilaskunnan kannatusyhdistys, Helsinki 1960, 3. painos 1961 * 'Suomen yleis- ja paikallishallinnon toimet ja niiden hoito 1500-luvun jälkipuoliskolla (v. 1560–1600) : hallinto- ja yhteiskuntahistoriallinen tutkimus, Helsingin yliopiston väitöskirja. Historiallisia tutkimuksia 63. Suomen historiallinen seura, Helsinki 1962 * Keskikoulun historian oppikirja 1, Kivikaudesta Kaarle Suureen ; kirj. Tauno Perälä, Kyösti Kiuasmaa ; piirrokset Lauri Manninen. Otava 1966, 6. painos 1976 * Keskikoulun historian oppikirja 2, Läänityslaitoksesta valistuksen vuosisataan ; kirj. Tauno Perälä, Kyösti Kiuasmaa ; piirrokset Lauri Manninen. Otava 1966, 7. painos 1977 * Keskikoulun historian oppikirja 3, Ranskan suuresta vallankumouksesta nykypäivään ; kirj. Tauno Perälä, Kyösti Kiuasmaa ; piirrokset Lauri Manninen. Otava 1967, 2. uud. painos 1972, 5. tark. painos 1977 * Suomen alempi sotilaspäällystö 1500-luvun loppupuolella (n. v. 1570–1600). Historiallisia tutkimuksia 73. Suomen historiallinen seura, Helsinki 1968 * Suomen historia 1, Esihistoriasta autonomian aikaan ; kirj. Kyösti Kiuasmaa, Tauno Perälä ; piirrokset Lauri Manninen. Otava 1968, 5. painos 1977 * Suomen historia 2, Autonomian ajasta itsenäisyyden aikaan kirj. Kyösti Kiuasmaa, Tauno Perälä ; piirrokset Lauri Manninen. Otava 1968, 2. tark. painos 1973, 4. tark. painos 1975, 5. tark. painos 1977 * Suurpolitiikan ja talouselämän ajankohtaisia ydinkysymyksiä 1960-luvulla ; täydennysliite teokseen Gunnar Sarva ja K. V. Niemi : Historian oppikirja lukioluokkia varten 2, WSOY 1969 * Nykypolitiikan ja -yhteiskunnan näköaloja. WSOY 1971 * Oppikoulun järjestysmuotokysymys 1920- ja 1930-luvuilla. Tampereen yliopiston kasvatustieteen laitos. Julkaisusarja. A 2. Tampere 1971 * Oppikoulu 1940-luvun koulujärjestelmäkeskustelussa. Tampereen yliopiston kasvatustieteen laitos. Julkaisusarja A, Tutkimusraportti 7. Tampere 1974 * Oppikoulu 1880–1980 : oppikoulu ja sen opettajat koulujärjestyksestä peruskouluun. Pohjoinen, Oulu 1982 * Tieteen päivistä kesäyliopistoon : Tampereen korkeakouluyhdistys 1955–1985 ; julk. Tampereen korkeakouluyhdistys ; historiatoimikunta Lauri Santamäki ym. ; kansi ja piirrokset Martti Helin. Tampereen yliopisto, Tampere 1985 * Valtaistuinriitojen ja uskonpuhdistuksen aika teoksessa Suomen historia 2, Keskiaika, valtaistuinriitojen ja uskonpuhdistuksen aika, kansankulttuurin juuret ; toimitusneuvosto Yrjö Blomstedt ym. ; toim. Eero Laaksonen, Erkki Pärssinen ; piirrokset ja kartat Jukka Lemmetty. Weilin + Göös, Espoo 1985 * Tampereen keskussairaalan historia 1962–1987 ; kirj. Pekka Kaarninen, Kyösti Kiuasmaa. Tampereen yliopistollinen keskussairaalaliitto, Tampere 1988 == Toimitustöitä == * Tampere : tutkimuksia ja kuvauksia 8 ; julk. Tampereen historiallinen seura ; toimitusneuvosto Kyösti Kiuasmaa ym. ; toim. Jouko Jaakkola. Tampereen historiallisen seuran julkaisuja 13. Tampere 1984 * Yksilö ja yhteiskunnan muutos : juhlakirja Viljo Rasilan täyttäessä 60 vuotta 22.1.1986 ; toimituskunta Kyösti Kiuasmaa ym. Acta Universitatis Tamperensis. Ser. A ; vol. 202. Tampereen yliopisto, Tampere 1986 == Lähteet == Luokka:Suomalaiset opettajat Luokka:Suomalaiset professorit Luokka:Suomalaiset historioitsijat Luokka:Vuonna 1930 syntyneet Luokka:Vuonna 1986 kuolleet